### Resume

På Kultur- og Idrætsudvalgets område skal der udpeges medlemmer til en række udvalg, bestyrelser, repræsentantskaber mv. Udpegningen skal efterfølgende godkendes endeligt i Byrådet.

### Sagsfremstilling

Der skal udpeges medlemmer til følgende bestyrelser, råd m.m.:

[adresse] folkeoplysningsudvalg:

Det fremgår af Folkeoplysningslovens § 35, stk. 2, at Byrådet skal oprette et udvalg inden for den kommunale forvaltning med repræsentation for den virksomhed, der kan få tilskud efter kapitel 3 i Folkeoplysningsloven, hvortil Byrådet kan henlægge sine opgaver i henhold til folkeoplysningsloven. Formålet med bestemmelsen om, at Byrådet har pligt til at oprette et udvalg er, at Byrådet skal sikre at den folkeoplysende virksomhed i kommunen inddrages.

På nuværende tidspunkt har Byrådet nedsat et Folkeoplysningsudvalg i henhold til Folkeoplysningslovens § 35, stk. 2. Valgperioden følger den kommunale 4-årige valgperiode.

Ifølge Folkeoplysningsudvalgets vedtægter består Folkeoplysningsudvalget af op til 12 medlemmer, hvoraf to medlemmer skal være medlemmer af Kultur- og Idrætsudvalget. De øvrige op til 10 medlemmer vælges af og blandt den interessegruppe, de repræsenterer. For hvert medlem udpeges en stedfortræder. Det er imidlertid ikke alle medlemmer, for hvem der er udpeget en stedfortræder, da der ikke har været stedfortrædere opstillet.

Følgende interessentgrupperne afholder selv valg, som har resulteret i følgende:

a. Foreninger, der tilbyder voksenundervisning (aftenskoler)

* Borris Thomsen med Sonja Skov som suppleant
* Peter Toft med Kåre Carlsen som suppleant
* Marcus Johnsen

b. Foreninger, der tilbyder idræt (idrætsforeninger)

* Peter Gregersen
* Alexander Karlsen
* Ulrike Karlsen
* suppleanter: Hannah Kjær (som 1. suppleant) og Birger Frandsen (som 2. suppleant)

c. De uniformerede korps (spejderne)

* Ingrid Nilsson

d. Handicapforeningerne

* Danny Karlsen

e. Øvrige foreninger

* Leonora Mathiesen

f. De selvorganiserede

* Ingen repræsentant indstillet

[adresse]:

I henhold til vedtægterne for Give Egnens Museumsforening skal der udpeges to medlemmer af og blandt [adresse] til museumsforeningens bestyrelse. Udpegningen gælder for den kommunale 4-årige valgperiode.

Give Egnens Museumsforening er et statsanerkendt kulturhistorisk museum. Vejle Kommune skal som hovedtilskudsyder godkende vedtægter for de statsanerkendte museer, og derfor har Vejle Kommune godkendt vedtægterne for Give Egnens Museumsforening.

Kulturaftale trekantsområdet:

Kulturaftalen for kulturregion Trekantområdet danner rammen om samarbejdet mellem de syv kommuner på kulturområdet. Kulturaftalen er en frivillig aftale mellem en gruppe af kommuner og kulturministeriet. Formålet med aftalen er at fremme det tværgående samarbejde og sikre gode kulturtilbud til hele landet.

I henhold til Kulturaftalen Trekantområdet udpeges til styregruppen et medlem fra hver kommune, som udgangspunkt kulturudvalgsformanden. Udpegningen gælder for aftaleperioden. Det betyder, at Vejle Kommune er aftaleretligt forpligtet til at udpege et medlem til styregruppen.

Billedkunstrådet i Velje Kommune:

Billedkunstrådet i Vejle Kommune blev nedsat af Byrådet i 2012 har til formål at fremme billedkunsten lokalt og bidrage til dens kvalitet og udvikling.

Det kommunale Billedkunstråd skal sikre en dynamisk koordinering inden for området og agere som konsulent i forbindelse med æstetiske og kunstfaglige spørgsmål. Billedkunstrådet består, i henhold til vedtægterne, af syv medlemmer. Billedkunstrådets funktionsperiode følger i henhold til vedtægterne den kommunale valgperiode. Vedtægterne er godkendt af Byrådet. Såfremt man skulle ønske at nedlægge Billedkunstrådet vil det kræve, at Byrådet beslutter det.

Billedkunstrådet har følgende sammensætning:

To byrådsmedlemmer

Tre kunstfaglige repræsentanter efter indstilling fra Billedkunstforeningen (BKF) - BKF har endnu ikke indstillet disse tre repræsentanter. Når BKF har indstillet repræsentanterne vil indstillingerne blive forelagt Kultur- og Idrætsudvalget samt Byrådet til politisk behandling.

En repræsentant fra kunstmuseet med kunstfaglig baggrund, efter indstilling fra museumschefen i Vejle Kommune

En repræsentant fra design- eller arkitektverdenen

Fonden Vejle Kulturservice (bygningen)

Fonden Vejle Kulturservice drifter i henhold til aftale spillestedet Bygningen for Vejle Kommune. I henhold til [adresse] vedtægter punkt 5 udpeger Vejle Kommune to medlemmer til bestyrelsen. Udpegningen sker for en periode på to år, fra 1.1.2022 til 31.12.2023.

På Kultur- og Idrætsudvalgets møde den 2. november 2021, sag 194, besluttede udvalget at opfordre til, at der indgår et medlem fra Kultur- og Idrætsudvalget i bestyrelsen i Fonden Vejle Kulturservice.

Til orientering har Foreningen Jelling Musikfestival til bestyrelsen i [adresse], udskiftet Verner Mathiesen og Merethe Johansen som har været med siden etableringen i 2010, med Morten Jessen og Ingelise Friis.

[adresse] for Vejle Musik - og Kulturskole

Efter bekendtgørelse om musikskoler § 3 skal der for musikskolen fastsættes vedtægter, som skal godkendes af den kommune, hvor musikskolen er hjemmehørende. Det er ikke lovmæssigt et krav, at der nedsættes en bestyrelse. I henhold til vedtægterne for Vejle Musik- og kulturskole fremgår det, at der for [adresse] og Kulturskole er nedsat en bestyrelse. Til bestyrelsen skal der udpeges et medlem samt en suppleant af Kultur- og Idrætsudvalget fra Kultur- og Idrætsudvalget, Vejle Kommune, jf. § 4 i vedtægterne. Udpegningen sker for en 2-årig periode.

Styregruppen for Egtvedpigens verden (tidligere Oplevelsescenter ved [adresse])

Styregruppen er nedsat ultimo 2020 og opløses når oplevelsescenteret er realiseret eller når styregruppen ikke længere ønsker at varetage opgaven.

Styregruppen har til formål:

* At kvalificere og sætte de overordnede rammer for projektet. Herunder både de formidlingsmæssige- og arkitektoniske ambitioner og den konkrete udformning af projektet.
* At sikre sammenhæng med lokalområdet og relevante udviklingsstrategier inden for natur, kultur og turisme.
* At følge fundraisingarbejdet.
* At sikre sammenhæng mellem projektet og det politiske arbejde i [adresse] byråd.
* At følge formidlingsarbejdet både internt og eksternt.

Styregruppen består af følgende medlemmer:

* Formanden for Kultur- og Idrætsudvalget
* Et medlem fra Kultur- og Idrætsudvalget
* To medlemmer fra Klima-, Natur- og Miljøudvalget: Tonny Larsen og Hans Eriksen
* Formanden for Egtved Udviklingsråd
* Formand for Egtvedpigens Venner
* Kultur- og Sundhedsdirektøren
* Museumschefen
* Ekstern ekspert: Kurt Mogensen, ekspert fra Nationalmuseet.

Til orientering:

Til orientering er der på Kultur- og Idrætsudvalgets område følgende råd og bestyrelser hvori der efter de respektive vedtægter er byrådsmedlemmer repræsenteret:

Fælles museumsmagasiners repræsentantskab - Nu fonden Konserveringscenteret i Vejle:

Den tidligere selvejende institution Fælles Museummagasiner blev stiftet i 2001 af [adresse] og Vejle Kommune. I 2020 skete der en fusion med Konserveringscentret i Vejle, således at Fælles Museumsmagasiner ophørte. Konserveringscentret i Vejle er oprettet med det primære formål at dække behovet for konservering og yde bevaringsfaglig bistand fortrinsvis til de statsanerkendte museer, at rådgive i forbindelse med f.eks. udstilling, magasinering og indsamling, samt at formidle, udvikle, og udføre forskningsopgaver i relation til bevaring af kulturarv.

Repræsentantskabet i Konserveringscentret i Vejle består af en repræsentant (lederen) fra hver af de tilknyttede museer og arkiver samt den til enhver tid siddende bestyrelse. Konserveringscentret i [adresse] øverste ansvarlige myndighed er en bestyrelse på 12 personer. Blandt de 12 personer er der kommunale byrådsmedlemmer repræsenteret i bestyrelsen. Disse vælges på den måde, at den siddende bestyrelse, inden tre måneder efter hvert kommunalvalg, udpeger to medlemmer blandt byrådsmedlemmerne fra de kommuner, hvis statsanerkendte museer og arkiver er tilknyttet Konserveringscentret i Vejle. Udpegningen gælder for en 4-årig periode og følger den kommunale valgperiode. Der er således ikke sikkerhed for, at byrådsmedlemmer fra [adresse] udpeges til bestyrelsen.

Der sidder aktuelt ikke et medlem fra [adresse] i bestyrelsen.

[adresse]:

[adresse] består af op til 16 medlemmer i henhold til rådets vedtægter. Eliteidrætsrådets formål er, at udmønte de af Vejle Kommune fastlagte retningslinjer og principper i [adresse]. Rådet skal endvidere synliggøre eliteidrætten, dens udøvere og aktiviteter. Funktionsperioden følger Team Danmark aftalens 4-årige periode - der aktuelt løber fra 1.1.2022 - 31.12.2025.

Som fødte medlemmer af Eliteidrætsudvalget er, i henhold til vedtægternes § 3, følgende tre medlemmer af Byrådet:

Borgmesteren

Formanden for Kultur- og Idrætsudvalget

Formanden for Børne- og Familieudvalget

[adresse]:

[adresse] består af op til 19 medlemmer i henhold til rådets vedtægter. Parasportsrådets formål er, at arbejde for at forbedre vilkårene for parasport i Vejle Kommune, og at skabe større fokus på inklusion mellem almenidrætten og parasporten - idræt på lige vilkår.

Som fødte medlemmer af Parasportsrådet er, i henhold til vedtægternes § 3, følgende 4 medlemmer af Byrådet:

Formand for Kultur- & Idrætsudvalget

Formand for Voksenudvalget

Formand for Børne- & Familieudvalget

Formand for Sundhed og Forebyggelsesudvalget

Vejlemuseerne:

Elias Mikkelsen bestyrelse udgøres i henhold til vedtægternes punkt 4 af Kultur- og Idrætsudvalget. Vejlemuseerne ejes og drives af Vejle Kommune.

Elias Mikkelsen formål er, i et lokalt, nationalt og globalt perspektiv, at aktualisere viden om kulturarv og gøre denne tilgængelig og vedkommende, udvikle anvendelse og betydning af kulturarv for borgere og samfund og sikre denne for fremtidens anvendelse.

Der er, på Kultur- og Idrætsudvalgets område, desuden følgende udvalg, nedsat med hjemmel i styrelseslovens § 17, stk. 4:

Spotlight:

Spotlight er en årlig børne- og ungdomsfestival. Der er nedsat en styregruppe med henblik på at godkende festivalens overordnede rammer, ligesom styregruppen følger festivalen som projekt og træffer beslutning væsentlige ændringer eller nye tiltag i projektet. Styregruppens politiske medlemmer er fire byrådsmedlemmer, heraf borgmester, formand og næstformand i Kultur- og Idrætsudvalget og formanden for Børne- og Familieudvalget.

For at sikre en god opstart for de nye medlemmer af ovenstående bestyrelser og råd på kultur- og fritidsområdet, så vil der i efteråret 2022 blive arrangeret et temamøde omkring det gode bestyrelsesarbejde, således de udpegede medlemmer klædes bedst muligt på til at varetage det hverv de er udpeget til.

### Klima og resiliensvurdering

Ingen bemærkninger.

### Sagens videre forløb

Sagen skal efterfølgende behandles i Byrådet.

### Historik

Kultur- og Sundhedsdirektøren indstiller, 18. januar 2022, pkt. 4:

at Kultur- og Idrætsudvalget indstiller medlemmer jævnfør følgende:

[adresse] folkeoplysningsudvalg:

at Kultur- og Idrætsudvalget udpeger to medlemmer samt to stedfortrædere af og blandt udvalgets medlemmer, og

at de øvrige valgte medlemmer, udpeget af interessegrupperne, godkendes.

[adresse]:

at Kultur- og Idrætsudvalget udpeger to medlemmer til bestyrelsen for Give Egnens Museumsforening

Kulturaftale trekantområdet:

at Kultur- og Idrætsudvalget udpeger et medlem til styregruppen for Kulturaftalen Trekantområdet.

Billedkunstrådet i Vejle Kommune:

at Kultur- og Idrætsudvalget udpeger to medlemmer af [adresse] til Billedkunstrådet

Fonden Vejle Kulturservice (Bygningen)

at Kultur- og Idrætsudvalget udpeger to medlemmer til bestyrelsen i Fonden Vejle Kulturservice.

Bestyrelsen for Vejle Musik- og Kulturskole:

at Kultur- og Idrætsudvalget udpeger et medlem og en suppleant til bestyrelsen for [adresse].

Styregruppen for Egtvedpigens verden (tidligere Oplevelsescenter ved [adresse])

at Kultur- og Idrætsudvalget udpeger et medlem til Styregruppen for Egtvedpigens Verden.

at Kultur- og Idrætsudvalget tager orienteringen i sagen til efterretning, og

at sagen oversendes til Byrådet til endelig godkendelse

Beslutning fra Kultur- og Idrætsudvalget, 18. januar 2022, pkt. 4:

Kultur- og Idrætsudvalget vedtog følgende:

[adresse]:

Kultur- og Idrætsudvalget anbefalede Sebastian Kristensen og Eric Nissen som udvalgets medlemmer af Folkeoplysningsudvalget. Gert Hermansen og Freddy Lund anbefales som stedfortrædere. De øvrige valgte medlemmer blev godkendt.

[adresse]:

Kultur- og Idrætsudvalget anbefalede Helle Dahl og Conny Mikkelsen som medlemmer til bestyrelsen for Give Egnens Museumsforening.

Kulturaftale trekantområdet:

Kultur- og Idrætsudvalget anbefalede Herman Nielsen som medlem til styregruppen for Kulturaftalen Trekantområdet.

Billedkunstrådet i Vejle Kommune:

Kultur- og Idrætsudvalget anbefalede Paul Møller og Birgit Gregersen som medlemmer af Billedkunstrådet.

Fonden [adresse] (bygningen)

Kultur- og Idrætsudvalget anbefalede Eric Nissen og Jeppe Johansen som medlemmer til bestyrelsen i Fonden Vejle Kulturservice.

Bestyrelsen for Vejle Musik- og Kulturskole:

Kultur- og Idrætsudvalget anbefalede Paul Møller som medlem og Gert Hermansen som suppleant til bestyrelsen for [adresse].

Styregruppen for Egtvedpigens verden: (tidligere Oplevelsescenter ved [adresse])

Kultur- og Idrætsudvalget anbefalede Eric Nissen som medlem til Styregruppen for Egtvedpigens Verden.

Kultur- og Idrætsudvalget tog derudover orienteringen i sagen til efterretning, og oversender sagen til Byrådet til endelig godkendelse.

### Beslutning

Byrådet valgte følgende:

[adresse]:

Sebastian Kristensen og Eric Nissen som udvalgets medlemmer af Folkeoplysningsudvalget. Gert Hermansen og Freddy Lund valgtes som stedfortrædere. De øvrige valgte medlemmer blev godkendt.

Give Egnens Museumsforening:

Helle Dahl og Bodil Møller.

Styregruppen for Kulturaftale trekantområdet:

Herman Nielsen.

Billedkunstrådet i Vejle Kommune:

Paul Møller og Birgit Gregersen.

Fonden [adresse] (bygningen)

Eric Nissen og Jeppe Johansen.

Bestyrelsen for Vejle Musik- og Kulturskole:

Paul Møller og Gert Hermansen som suppleant.

Styregruppen for Egtvedpigens verden: (tidligere Oplevelsescenter ved [adresse])

Eric Nissen.

Fraværende Herman Hermansen. I stedet mødte Sonny Jessen.